Gabriela Firea, pe lista PSD-PNL la alegerile europarlamentare. Mesaj de mulțumire
- Moraru Iulia
- 21 martie 2024, 20:19
Gabriela Firea a fost inclusă pe lista alianței PSD-PNL pentru alegerile europarlamentare și a ținut să le mulțumească colegilor social-democrați pentru nominalizare, după ce anterior recunoștea că trimiterea ei la Bruxelles reprezintă o decădere.
În acest context, Firea a punctat că a candida pentru un mandat de eurodeputat este o responsabilitate deosebit de importantă, iar Parlamentul European reprezintă cea mai influentă instituție legislativă a Uniunii Europene.
Gabriela Firea, pe listele PNL-PSD la europarlamentare
Astfel, și-a exprimat convingerea că va putea să servească interesele oamenilor și să îndeplinească această nouă funcție încredințată de români prin votul lor.
"Le mulțumesc colegilor social-democrați pentru nominalizarea pe lista alianței PSD-PNL la alegerile europarlamentare.
Este un vot de încredere care vine după o perioadă în care am muncit mult pentru oameni, pentru echipa social-democrată, și mă onorează. Mă bucur că aportul meu, ca primar general, senator și membru al acestui partid nu a fost uitat", a scria Gabriela Firea pe rețelele sociale, joi.
În continuare, fostul edil al Bucureștiului a transmis că merge în Parlamentul European cu gândul, bineînțeles, la bucureșteni și se va lupta să poată aduce fonduri europene pentru a dezvolta și mai mult Capitala României.
Gabriela Firea spune că îi va fi de ajutor toată munca depusă în mandatul de primar general, când a atras în București un miliard de euro fonduri europene nerambursabile.
Fostul edil al Capitalei spune că nu-și va abandona "casa"
Firea mai afirmă că se va concentra și pe problemele femeilor și va milita pentru respectarea drepturilor acestora, pentru egalitatea de șanse între femei și bărbați, pentru prevenirea și combaterea violenței domestice, pentru copiii, tinerii și seniorii României.
"Nu abandonez Bucureștiul. Rămân dedicată acestui oraș care mi-a devenit casă de peste 30 de ani! Am trăit și muncit în Capitală mai mult ca în orice alt oraș!
Voi conduce mai departe Organizația PSD București cu la fel de multă pasiune și dăruire pentru oameni", a mai scrie Gabriela Firea pe Facebook.